తెలంగాణలో మహిళా తహసీల్దార్ దారుణహత్య WATCH LIVE TV
దంబుల్లా వన్డేలో భారత్ దులిపేసింది..!
శ్రీలంకతో దంబుల్లా వేదికగా ఆదివారం జరిగిన తొలి వన్డేలో పర్యాటక భారత్ దుమ్ముదులిపేసింది
TNN | Updated:
Aug 20, 2017, 08:44PM IST
శ్రీలంకతో దంబుల్లా వేదికగా ఆదివారం జరిగిన తొలి వన్డేలో పర్యాటక భారత్ దుమ్ముదులిపేసింది. ఓపెనర్ శిఖర్ ధావన్ (132 నాటౌట్: 90 బంతుల్లో 20x4, 3x6) అజేయ శతకంతో చెలరేగగా.. కెప్టెన్ విరాట్ కోహ్లి (82 నాటౌట్: 70 బంతుల్లో 10x4, 1x6) దూకుడుగా ఆడటంతో 217 పరుగుల లక్ష్యాన్ని భారత్ 28.5 ఓవర్లలోనే ఒక వికెట్ మాత్రమే కోల్పోయి ఛేదించేసింది. ఓపెనర్ రోహిత్ శర్మ (4) విఫలమైనా.. కెప్టెన్ కోహ్లితో కలిసి ధావన్ రెండో వికెట్&zwnj;కి అభేద్యంగా 143 బంతుల్లో 197 పరుగుల భాగస్వామ్యం నెలకొల్పి టీమిండియాకి ఒంటిచేత్తో విజయాన్ని అందించాడు. ఆరో ఓవర్&zwnj;లో రనౌట్ రూపంలో తొలి వికెట్&zwnj; తీసి.. విర్రవీగిన శ్రీలంక మ్యాచ్ చివరి వరకూ.. మరో వికెట్ కూడా పడగొట్టలేకపోయింది.
అంతకముందు టాస్ గెలిచిన భారత్ కెప్టెన్ కోహ్లి తొలుత శ్రీలంకని బ్యాటింగ్&zwnj;కు ఆహ్వానించాడు. భారత్ బౌలర్లు అక్షర్ పటేల్ (3/34), జస్&zwnj;ప్రీత్ బుమ్రా (2/22) ధాటికి వరుసగా వికెట్లు చేజార్చుకున్న ఆ జట్టు 43.2 ఓవర్లలోనే 216 పరుగులకు కుప్పకూలిపోయింది. ఓపెనర్ డిక్వెల్లా (64: 74 బంతుల్లో 8x4) ఒక్కడే చెప్పుకోదగ్గ ఇన్నింగ్స్ ఆడాడు. తొలి పవర్&zwnj; ప్లేలో టీమిండియా బౌలర్లపై ఎదురుదాడికి దిగిన ఓపెనర్లు డిక్వెల్లా, గుణతిలక (35: 44 బంతుల్లో 4x4) ఎడాపెడా బౌండరీలు బాదేసి 55 పరుగులు పిండుకున్నారు. అయితే.. జట్టు స్కోరు 74 వద్ద గుణతిలకని ఔట్ చేసి స్పిన్నర్ చాహల్ ఈ ఓపెనింగ్ జోడిని విడదీయగా.. అనంతరం వచ్చిన మెండిస్&zwnj;( 36: 37 బంతుల్లో 5x4)తో కలిసి డిక్వెల్లా లంక ఇన్నింగ్స్&zwnj;ని చక్కదిద్దాడు. కానీ.. ఈ సారి మరో స్పిన్నర్ కేదార్ జాదవ్ మెరిశాడు. అర్ధశతకం పూర్తి చేసుకుని జోరుమీదున్న డిక్వెల్లాని వికెట్ల ముందు దొరకబుచ్చుకున్నాడు.
అనంతరం కొద్దిసేపటికే మెండిస్ (36) ఔటవడంతో శ్రీలంక తడబడింది. వరుసగా కపుగెదర (1), హసరంగ (2) తిసార పెరీరా (0), సండకన్ (5), మలింగ (8), విశ్వ (0) వికెట్లను చేజార్చుకుని తక్కువ స్కోరుకే పరిమితమైంది. ఒక ఎండ్&zwnj;లో వికెట్లు పడుతున్నా.. ఐదో స్థానంలో బ్యాటింగ్&zwnj;కి వచ్చిన మాథ్యస్ (36 నాటౌట్: 50 బంతుల్లో 1x4, 1x6) చివరి వరకూ క్రీజులో నిలిచి లంక పరువు నిలిపేందుకు విఫలయత్నం చేశాడు.